கேள்வி: உட்ஸ் அறிக்கை என்பது என்ன?
பதில்: 1854 ஆம் ஆண்டில், பிரித்தானிய கிழக்கிந்திய நிறுவனம் கட்டுப்பாட்டு வாரியத்தின் தலைவராக இருந்த சர் சார்லசு வுட், இந்தியாவிற்குள் ஆங்கில மொழிப் பயன்பாட்டிற்கு ஒரு பெரிய மாற்றத்தை பரிந்துரைத்து அன்றைய இந்தியத் தலைமை ஆளுநர் டல்ஹவுசி பிரபுவிற்கு அறிக்கை ஒன்றை அனுப்பினார். தொடக்கப் பள்ளிகளில் வட்டார மொழிகளும், உயர்நிலைப் பள்ளிகளில் ஆங்கில மற்றும் நாட்டு மொழியும், கல்லூரிகளில் ஆங்கிலமும் கல்வி ஊடகமாக இருக்க வேண்டும் என்று அவர் பரிந்துரைத்தார். இந்த அறிக்கை வுட்சு அனுப்புகை (''Wood's dispatch'') என அழைக்கப்படுகிறது.[http://www.gktoday.in/woods-despatch/ Wood's despatch of 1854] பிரித்தானியாவின் இந்தியப் பேரரசுவில் ஆங்கில மொழிக் கற்றல் மற்றும் பெண் கல்வி பரவுவதில் வூடின் கடிதம் முக்கியப் பங்கு வகித்தது. நிறுவனத்தின் நிர்வாகத்தில் பணியாளர்களாகப் பயன்படுத்த இந்திய மக்களிடையே ஆங்கிலக் கல்வியைத் தொடக்குவது மிகவும் சாதகமான நடவடிக்கைகளில் ஒன்றாகக் கருதப்பட்டது. தொழிற்கல்வி மற்றும் பெண்கள் கல்விக்கும் அதிக முக்கியத்துவம் கொடுக்கப்பட்டது. பிரித்தானியப் பேரரசில் இந்தக் காலகட்டம், பிரித்தானிய அரசாங்க நிர்வாகம் இந்தியாவில் சமூக சீர்திருத்தங்களைக் கொண்டு வந்த இறுதிக் கட்டத்தின் ஒரு பகுதியாகும்.